《到永固寺访曹约斋》
宋代·陈著

本是尘埃客，夤缘到上方。
茶尝新雨味，酒吸绿阴香。
半日清风古，百年佳话长。
悠悠一俯仰，我欲憩斜阳。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。